Esdeveniments Formentera

Dia Internacional del Ioga
2025-06-21
DIA INTERNACIONAL DEL IOGA 2025
Dissabte 21 de juny, uneix-te a nosaltres per celebrar el Dia Internacional del Ioga a Formentera!
PROGRAMA
06.15 h MEDITACIÓ BIOENERGÈTICA A LA SORTIDA DEL SOL amb Lorena Cardona, professora de ioga i meditació.
Ubicació: Far de la Mola
Meditació bioenergètica a la sortida del sol en què farem un viatge pels nostres 7 chakras principals, un viatge profund cap al nostre ésser autèntic.
“Equilibra els teus chakras amb aquesta pràctica de meditació bioenergètica en què Lorena Cardona t’acompanyarà en un viatge pels teus principals centres d’energia, alliberant-los d’emocions de baixa vibració i omplint-los de llum i harmonia perquè et sentis en equilibri a nivell físic, mental i emocional.”
19.30 h – CLASSE DE IOGA DAVANT LA MAR amb Valentina i Victoria Llorens, professores de ioga.
Ubicació: terrassa de la Confraria de Pescadors, Port de la Savina Com arribar?
Amb motiu del Dia Internacional del Ioga, guiarem una classe especial de ioga en parelles. Aquesta pràctica tendrà com a objectiu honorar el significat profund del ioga, que en sànscrit vol dir “UNIÓ”. En aquesta trobada, ens centrarem a fomentar la connexió, no només amb un/a mateix/a, sinó també amb l’altre/a.
La sessió integrarà una pràctica de ioga individual i asanes en parella, una relaxació profunda guiada i una meditació final guiada amb música en directe (Sound Healing).
Inscripció: 10€ (per a una o les dues activitats)
Aforament limitat

*Devolucions:
Només té dret a la devolució de la taxa de matrícula l’assistent que es vegi afectat per la cancel·lació de l’esdeveniment a conseqüència d’una decisió del Consell Insular de Formentera de suprimir l’esdeveniment programat. Els motius familiars, personals, laborals, d’incompatibilitat horària, etc. no donen dret a la devolució de la taxa de matrícula si l’activitat es continua realitzant.
En inscriure’s en aquest esdeveniment, els assistents accepten les condicions de la seva participació (normes que s’indiquin des de l’organització, ajustos del programa, cessió de drets d’imatge –es realitzaran fotografies i vídeos de l’esdeveniment i els seus participants per a la seva posterior difusió-, possible canvi de seu davant climatologia desfavorable, etc.).

Formentera Zen 2026
2026-05-29 - 2026-05-31 | Formentera, Illes Balears, 07860, España
La 12a edició del Formentera Zen, se celebra del 29 al 31 de maig a l’exclusiu Hotel Gecko Formentera. Una experiència de desconnexió i reconnexió total.
Una trobada enfocada en el benestar, la salut i el creixement personal, envoltat per la bellesa natural de l’illa i amb vistes increïbles al mar Mediterrani… 🌿🌊
Formentera Zen és una experiència holística que reuneix referents nacionals i internacionals en disciplines com el ioga, la meditació, la nutrició conscient, el mindfulness, el desenvolupament personal i la vida saludable.
Una experiència única de benestar i renovació a la primavera
L’àrea de Turisme del Consell Insular de Formentera organitza una nova edició de l’esdeveniment, on els participants tindran l’oportunitat de reconnectar cos i ment mitjançant tallers, xerrades, sessions pràctiques i activitats a l’aire lliure.
